**Formulár sebahodnotenia kompetencií školského špeciálneho pedagóga**

**1. Školský špeciálny pedagóg a dieťa/žiak**

Oblasť sa zameriava na kompetenciu vo vzťahu k deťom/žiakom v súvislosti s ich vývinovými a individuálnymi charakteristikami a faktormi, ktoré ovplyvňujú ich proces učenia a prejavy správania. Táto kompetencia sa prejavuje v schopnosti školského špeciálneho pedagóga pripraviť a realizovať odborné činnosti vo vzťahu k deťom/žiakom.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Poznám psychologické, biologické a sociologické aspekty vývoja detí a mládeže. |  | Poznám zákonitosti psychosomatického vývoja detí/žiakov. |  | Na základe znalostí o zákonitostiach psychosomatického vývoja detí/ žiakov dokážem orientačne identifikovať dosahovanú úroveň psychosomatického vývoja detí/ žiakov príslušného vekového obdobia. |  |
| Mám základnú skúsenosť s identifikáciou individuálnych charakteristík dieťaťa/žiaka. |  | Poznám vonkajšie a vnútorné riziká a ohrozenia vplývajúce na deti/žiakov. |  | Poznám variabilitu prejavov jednotlivých druhov ZZ a špeciálno-pedagogických potrieb detí/žiakov. |  |
| Poznám špecifiká vývoja dieťaťa/žiaka so ŠVVP. |  | Dokážem interpretovať výsledky vlastnej orientačnej diagnostiky pedagogickým a odborným zamestnancom školy a zariadenia poradenstva a prevencie. |  | Dokážem interpretovať výsledky a diagnostické závery vyšetrení a posúdiť možnosti výchovy a vzdelávania dieťaťa/žiaka so ŠVVP alebo VVP. |  |
| Poznám osobitosti rodinného prostredia a života detí/žiakov so ŠVVP. |  | Získané informácie a údaje o dieťati diferenciálne a priebežne hodnotím a využívam pri špeciálnopedagogickej intervencii a poradenstve. |  | Aktívne vyhľadávam a využívam rôzne štandardné metódy na rozvoj psychosomatického vývoja a potenciálu dieťaťa/žiaka so ŠVVP. |  |
| Poznám kategórie detí/žiakov so ŠVVP, diagnózy a symptomatológiu. |  | Interpretujem a využívam diagnostické závery a odporúčania iných odborníkov v prospech dieťaťa/žiaka, implementujem ich do špeciálno-pedagogickej intervencie. |  | Odporúčam, v prípade potreby, odborné vyšetrenie, rediagnostiku v zariadení poradenstva a prevencie. |  |
| Ovládam odbornú (medicínsku, psychologickú, špeciálnopedagogickú) terminológiu na primeranej úrovni. |  | Dokážem identifikovať vplyv postihnutia a narušenia na výchovno-vzdelávací proces, vrátane prejavov v správaní a konaní. |  | Dozerám na podporu budovania, v čo najvyššej miere samostatnosti dieťaťa/žiaka do takej miery, do akej to dovolí charakter jeho špecifických potrieb. |  |
| Poznám dopady ŠVVP na vzdelávanie dieťaťa/žiaka, osobnostný rozvoj, správanie, konanie a vzťahy v rovesníckej skupine. |  | Poznám dopad rizikovej, resp. dysfunkčnej rodiny na učenie, správanie a konanie dieťaťa/žiaka. |  | Podieľam sa na inkluzívnom, sociálnom, spoločenskom rozvoji detí/žiakov. |  |
| Disponujem základnými poznatkami o možnostiach a formách podpory detí/žiakov so ŠVVP, detí/žiakov ohrozených a v riziku. |  | Dokážem identifikovať symptómy porúch u detí/žiakov. |  | Navrhujem ciele, metódy a postupy v edukácii žiakov. |  |
| Mám základnú praktickú skúsenosť s orientačnou diagnostikou detí/žiakov zaradených do individuálnej a skupinovej intervencie. |  | Vyhľadávam a implementujem nové metódy do orientačnej špeciálnopedagogickej diagnostiky a reedukácie. |  | Navrhujem PO na vyrovnanie rozdielov vo vzdelávaní. |  |
| Mám základné praktické skúsenosti s úpravou prostredia triedy, školy pre deti/žiakov. |  | Odporúčam a podľa potreby sa podieľam na úprave prostredia triedy, navrhuje úpravu interiéru tak, aby bol v súlade so ŠVVP dieťaťa/žiaka. |  | Navrhujem zmeny v organizácii vyučovania v súlade so vzdelávacími programami pre jednotlivé druhy znevýhodnení. |  |
| Mám základné praktické skúsenosti s používaním kompenzačných, rehabilitačných, korekčných pomôcok pre deti/žiakov. |  | Správne vyberám a aplikujem kompenzačné, rehabilitačné, korekčné pomôcky pre deti/žiakov. |  | Tvorím IVP s využitím kompenzačných, rehabilitačných, korekčných pomôcok pre deti/žiakov. |  |
| **Vyhodnotenie**  **základnej úrovne** | **/11** | **Vyhodnotenie**  **rozšírenej úrovne** | **/11** | **Vyhodnotenie**  **pokročilej úrovne** | **/11** |
| **NÁVRHY A PODNETY** | | | | | |
| **Návrhy na zlepšenie** | Kontaktujte skúseného ŠŠP z inej školy, informujte sa o práci ŠŠP. | | Vyhľadajte si vhodné podcasty, webináre, odborné materiály, ktoré vám pomôžu skvalitniť vašu prácu. | | Aktívne sa zúčastňujte stretnutí školských špeciálnych pedagógov. | |
| Zúčastňujte sa stretnutí ŠŠP v okrese. | | Komunikujte so školskými špeciálnymi pedagógmi v okrese, zdieľajte svoje skúsenosti. | | Vzdelávajte sa v oblasti aplikácie PO, inovatívnych prístupoch, metódach a formách práce. | |
| Kontaktujte špeciálneho pedagóga centra poradenstva za účelom kontaktov na erudovaných ŠŠP v okrese a odborných informácií. | | Vzdelávajte sa v oblasti orientačnej špeciálnopedagogickej diagnostiky a v aplikácii diagnostických nástrojov. | | Vzdelávajte sa v špecifikách jednotlivých ZZ detí/žiakov. | |

**Indikátory v zmysle dôkazov:** účasť školského špeciálneho pedagóga na stretnutiach organizovaných centrom poradenstva, regionálnym centrom podpory učiteľov, asociáciou špeciálnych pedagógov, účasť na webinároch venovaných odbornej činnosti školského špeciálneho pedagóga.

**2. Školský špeciálny pedagóg a odborné činnosti**

Oblasť sa zameriava na kompetenciu ŠŠP v súvislosti s odbornými činnosťami, ktoré realizuje v prospech všetkých aktérov vzdelávania.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Mám základné vedomosti z odboru špeciálna pedagogika, vrátane interdisciplinárnych väzieb. |  | Samostatne využívam poznatky pedagogických, špeciálnopedagogických, medicínskych a psychologických disciplín v oblasti odbornej činnosti. |  | Poznám variabilitu prejavov jednotlivých druhov ŠVVP. |  |
| Poznám štátne vzdelávacie programy pre deti/žiakov so ŠVVP a možnosti ich vzdelávania vyplývajúce zo všeobecne záväzných právnych predpisov. |  | Poznám všeobecne záväzné právne predpisy pre výchovu a vzdelávanie detí/žiakov so ŠVVP a aktuálne možnosti ich vzdelávania. |  | Aplikujem odborné vedomosti v oblasti špeciálnopedagogickej intervencie a rozvíjam svoj odbor. |  |
| Poznám základné všeobecne záväzné právne predpisy súvisiace s výkonom práce špeciálneho pedagóga. |  | Poznám metódy, metodiky a formy špeciálno-pedagogickej intervencie. |  | Orientujem sa a aktívne využívam/aplikujem vedomosti zo všeobecných záväzných právnych predpisov týkajúcich sa práce ŠŠP vo svojej práci (plán práce, správy, štandardy). |  |
| Poznám základnú dokumentáciu súvisiacu s výkonom práce ŠŠP v praxi. |  | Mám základné praktické skúsenosti s vedením dokumentácie, ktorá je záväzná pre ŠŠP. |  | Stanovujem ciele, metódy, formy, zásady a prognózu špeciálnopedagogickej intervencie. |  |
| Mám základné vedomosti o plánovaní a realizácii špeciálnopedagogickej reedukácie a intervencie. |  | Mám praktické skúsenosti s aplikáciou odborných vedomostí do oblasti špeciálnopedagogickej intervencie. |  | Pozitívne modifikujem podmienky učenia sa, správania, konania a postojov detí/žiakov so ŠVVP. |  |
| Mám základné vedomosti o tvorbe IVP. |  | Vypracovávam individuálne stimulačné programy pre deti/žiakov so ŠVVP. |  | Poznám a rešpektujem východiská a zásady efektívnej interpersonálnej komunikácie v procese špeciálnopedagogickej rehabilitácie, v poradenstve, konzultačnej a preventívnej činnosti. |  |
| Mám základné vedomosti o možnostiach spolupráce s inými odborníkmi a inštitúciami v oblasti poradenstva, prevencie a intervencie. |  | Mám praktické skúsenosti so stanovovaním individuálnych cieľov a zostavovaním individuálneho plánu špeciálno-pedagogickej intervencie. |  | Zabezpečujem písomnú dokumentáciu a pripravujem podklady na komplexné vyšetrenie v centre poradenstva a prevencie. |  |
| Poznám teoretické východiská špeciálno-pedagogickej intervencie a poradenskej činnosti. |  | Mám skúsenosti s hodnotením efektivity vlastnej špeciálnopedagogickej intervencie, poradenstva a prevencie. |  | Navrhujem ciele a metódy špeciálnopedagogickej intervencie. |  |
| Mám základné vedomosti o metódach a diagnostických nástrojoch |  | Poznám stratégie, metódy a techniky špeciálnopedagogickej intervencie a poradenstva. |  | Vykonávam samostatne orientačnú špeciálnopedagogickú diagnostiku a vyhodnocujem výsledky. |  |
| V rámci konzultácií a poradenstva poskytujem informácie o špeciálnopedagogickej intervencii. |  | Oboznamujem pedagogických a odborných zamestnancov s aktuálnymi otázkami v oblasti špeciálnopedagogickej teórie a praxe. |  | Organizujem prednáškovú činnosť pre pedagogických, odborných zamestnancov, zákonných zástupcov. |  |
| Mám základné poznatky o orientačnej diagnostike školského špeciálneho pedagóga. |  | Realizujem orientačnú diagnostiku za účelom nastavenia plánu špeciálnopedagogickej intervencie a podpory dieťaťa/žiaka vo vzdelávaní. |  | Realizujem orientačnú diagnostiku aj v priebehu reedukácie a intervencie za účelom odbornej pomoci, poradenstva a efektívnej stimulácie dieťaťa/žiaka. |  |
| **Vyhodnotenie**  **základnej úrovne** | **/11** | **Vyhodnotenie**  **rozšírenej úrovne** | **/11** | **Vyhodnotenie**  **pokročilej úrovne** | **/11** |
| **NÁVRHY A PODNETY** | | | | | |
| **Návrhy na zlepšenie** | Vyhľadávajte si školenia so zameraním na odbornú činnosť: reedukáciu, stimulačné programy (napr. ROPRATEM, FIE atď.) | | Neustále sa zdokonaľujte v odbornej činnosti, sledujte webovú stránku VÚDPaP, aplikujte nové poznatky do praxe. | | Systematicky, priebežne a pravidelne sa vzdelávajte a sledujte nové prístupy a trendy v odborných oblastiach. | |
| Sieťujte sa s odborníkmi v okrese, zdieľajte skúsenosti a možnosti vzdelávania. | | Vyhľadávajte si vzdelávania v odbornej činnosti, metodické materiály a webináre. | | Aktívne prezentujte svoje poznatky a prístupy na spoločných stretnutiach s odborníkmi. | |

**Indikátory v zmysle dôkazov:** spätná väzba od pedagógov a zákonných zástupcov – pozitívne výsledky detí a žiakov v oblasti učenia sa, správania a výkonov v školskej práci.

**3. Školský špeciálny pedagóg a ŠPT/škola**

Podstatou tejto kompetencie je orientácia v pozícii ŠŠP vo vzťahu k pedagogickým, odborným zamestnancom, vedeniu školy a k ŠPT, v základných právnych a vnútorných predpisoch školy. V neposlednom rade spolupráca ŠŠP s ostatnými členmi ŠPT, participácia na úlohách ŠPT, multidisciplinárna spolupráca a spolupráca s odbornými zamestnancami zariadení poradenstva a prevencie.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | P |
| Orientujem sa v pedagogických, špeciálnopedagogických, koncepčných a strategických dokumentoch a materiáloch školy. |  | Poskytujem podklady pre zapracovanie aktuálnych všeobecne záväzných právnych predpisov a metodických usmernení do interných dokumentov školy (napr. ŠkVP). |  | Koordinujem nápravnú, poradenskú a preventívnu špeciálnopedagogickú činnosť v rôznych organizačných zložkách. |  |
| Poznám poslanie, ciele a úlohy ŠPT a systém podpory. |  | Spolupracujem pri tvorbe koncepčných a strategických dokumentov a materiálov školy zameraných na osobitosti a podmienky výchovy a vzdelávania detí/žiakov so ŠVVP. |  | Vytváram koncepčné a strategické dokumenty a materiály zamerané na osobitosti a podmienky výchovy a vzdelávania detí/žiakov so ŠVVP. |  |
| Poznám kompetencie odborných a pedagogických zamestnancov školy. |  | Aktívne sa podieľam na realizácii cieľov a úloh ŠPT. |  | Podieľam sa na plánovaní inkluzívneho vzdelávania školy, multidisciplinárnych stretnutiach s členmi ŠPT. |  |
| Poznám organizačné charakteristiky školského systému, ako aj inštitucionálne a právne predpisy pre školy a školské zariadenia. |  | Koordinujem a zabezpečujem podporu vo vzdelávaní na úrovni 1. a 2. |  | Aktívne vystupujem na pedagogických radách pri zdieľaní informácií o podpore a poradenstve poskytovanom deťom/žiakom, ktorých mám v starostlivosti. |  |
| Vediem si evidenciu svojej činnosti. |  | Spolupracujem s pedagógmi a vedením školy pri štatistickom vykazovaní detí/žiakov so ŠVVP. |  | Spolupracujem s vedením školy na budovaní pozitívnej klímy v školskom prostredí. |  |
| Som iniciátorom aktualizácie webovej stránky školy. |  | Prispievam k úprave webovej stránky školy. |  | Pripravujem materiály a odborné príspevky. |  |
| Zúčastňujem sa MZ a PK (ak sú v škole zriadené). |  | Aktívne vystupujem na MZ, PK (ak sú v škole zriadené). |  | Aktívne navrhujem témy (rozvíjanie fonematického uvedomovania, čitateľskej gramotnosti, úprava písomných prác pre žiakov so ŠVVP...) na MZ, PK (ak sú v škole zriadené). |  |
| Viem, ktoré zariadenie poradenstva a prevencie poskytuje diagnostické vyšetrenie našim žiakom. |  | Zabezpečujem súčinnosť so zariadeniami poradenstva a prevencie. |  | Sumarizujem všetky podklady ku komplexnej diagnostike žiakov v zariadení poradenstva a prevencie. |  |
| **Vyhodnotenie**  **základnej úrovne** | **/8** | **Vyhodnotenie**  **rozšírenej úrovne** | **/8** | **Vyhodnotenie**  **pokročilej úrovne** | **/8** |
| **NÁVRHY A PODNETY** | | | | | |
| **Návrhy na zlepšenie** | Informujte PZ a OZ školy, zákonných zástupcov o činnosti ŠPT. | | Prezentujte ŠPT na webovej stránke školy (oboznamujte verejnosť so svojou činnosťou), na rodičovských združeniach. | | Prezentujte svoju činnosť na pedagogických radách, pracovných poradách, MZ, PK (ak sú v školách zriadené). Navrhujte témy, činnosti, ktoré môžu prispieť ku skvalitneniu práce pedagógov (vrátane pedagogických asistentov). | |
| Zaujímajte sa o činnosti ŠPT a aktívne pristupujte k realizácii cieľov a úloh ŠPT. | | Na stretnutia ŠPT prizývajte odborných zamestnancov zariadení poradenstva a prevencie. | | Na stretnutia ŠPT prizývajte aj iných odborníkov a členov subtímov zriadených za účelom riešenia špecifických problémov detí/žiakov. | |
| Spolupracujte s členmi ŠPT iných škôl, zdieľajte skúsenosti, nechajte sa inšpirovať. | | Pripravujte odborné materiály a spolupracujete so skúsenými kolegami a odbornými zamestnancami školy. | | Budujte profesionálne vzťahy s kolegami, odbornými zamestnancami a zákonnými zástupcami žiakov. | |

**Indikátory v zmysle dôkazov:** aktívne vystupovanie ŠŠP na pedagogických radách, MZ, PK, RZ, aktualizácia webovej stránky, spolupráca s členmi ŠPT iných škôl, eliminácia edukačných ťažkostí u detí a žiakov (eliminácia dvojitého čítania, ťažkostí vo fonematickom vnímaní....).

**4. Školský špeciálny pedagóg a profesijný vývin**

Profesijný vývin je súčasťou pracovnej náplne školského špeciálneho pedagóga. Táto oblasť je zameraná na skvalitňovanie práce ŠŠP v rôznych oblastiach. Či ide o špecifiká detí/žiakov so zdravotným znevýhodnením alebo žiakov s rôznymi špeciálnymi výchovno-vzdelávacími potrebami, špecifiká komunikácie so zákonným zástupcom, spolupráce s pedagogickými a odbornými zamestnancami, ŠPT alebo možnosti poskytovania podpory deťom a žiakom v zmysle inkluzívneho vzdelávania.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Mám základné poznatky o systéme kariérového rozvoja pedagogických a odborných zamestnancov a možnostiach kariérového rastu. |  | Poznám svoje osobné dispozície, hodnoty, silné a slabé stránky a dokážem ich využiť v špeciálnopedagogickej a poradenskej práci. |  | Stanovujem si ciele profesijného rozvoja a napĺňam ich. |  |
| Poznám možnosti sebavzdelávania. |  | Poznám trendy vývoja spoločnosti a trendy v oblasti výchovy a vzdelávania, komplexnej starostlivosti o jednotlivca so ŠVVP. |  | Podieľam sa na kontinuálnom vzdelávaní v škole ako lektor. |  |
| Viem plánovať a realizovať svoj profesijný rast a sebarozvoj. |  | Reflektujem a zdokonaľujem efektivitu vlastnej odbornej činnosti. |  | Prezentujem vlastné odborné skúsenosti na odborných fórach, v médiách... |  |
| Poznám výkonové a obsahové štandardy pre pedagogických a odborných zamestnancov a ich činnosti. |  | Využívam možnosti a rôzne formy kontinuálneho vzdelávania. |  | Prezentujem školu v odbornej tlači, publikáciách a na odborných fórach. |  |
| Informujem sa o možnostiach participovať v rôznych pracovných skupinách. |  | Spolupracujem pri zvyšovaní odbornej úrovne, samostatnosti a profesionality odborných a pedagogických zamestnancov školy. |  | Pôsobím v expertných skupinách, komisiách a poradných orgánoch. |  |
| Informujem sa o možnostiach ďalšieho vzdelávania v oblasti detí/žiakov so ŠVVP. |  | Sledujem ponuky webinárov, odborných seminárov a možností ďalšieho vzdelávania. |  | Navrhujem systémové riešenia v oblasti rozvoja profesijných kompetencií pre odborných a pedagogických zamestnancov na úrovni školy. |  |
| **Vyhodnotenie**  **základnej úrovne** | **/6** | **Vyhodnotenie**  **rozšírenej úrovne** | **/6** | **Vyhodnotenie**  **pokročilej úrovne** | **/6** |
| **NÁVRHY A PODNETY** | | | | | |
| **Návrhy na zlepšenie** | Zvažujte reálne, v ktorých oblastiach sa chcete vzdelávať a podľa toho si vytvorte plán profesijného rozvoja. | | Priebežne sa informujte, sledujte ponuky vzdelávania od inštitúcií, ktoré ich ponúkajú. | | Organizujte odborné semináre pre svojich kolegov z nadobudnutých vedomostí, ktoré ste získali na vzdelávaniach a aplikujte ich v školskej praxi. | |

**Indikátory v zmysle dôkazov:** osvedčenia o absolvovaní školení, webinárov a vzdelávania.

**5. Školský špeciálny pedagóg a zákonný zástupca**

Školský špeciálny pedagóg zapája zákonného zástupcu do podpory vzdelávania dieťaťa/žiaka. Poskytuje ZZ poradenstvo a podporu.

Možnosti odpovedí sú usporiadané podľa zvyšujúcej sa úrovne využívania hodnotenej kompetencie. **V každom stĺpci prideľte 1 bod za tie činnosti, ktoré najviac zodpovedajú vami realizovaným aktivitám**. Na konci formulára si vyhodnoťte celkový počet bodov a zistite, nakoľko sú vaše kompetencie v súlade s činnosťami v jednotlivej vami označenej úrovni.

|  |  |  |  |  |  |  |
| --- | --- | --- | --- | --- | --- | --- |
| **Označte dosiahnutú úroveň** | **ÚROVNE** | | | | | |
| **činnosti** | **Z** | **činnosti** | **R** | **činnosti** | **P** |
| Poznám základné možnosti spolupráce so zákonným zástupcom dieťaťa/žiaka. |  | Zapájam zákonného zástupcu do plánovania špeciálnopedagogickej intervencie. |  | Usmerňujem a pomáham zákonným zástupcom žiakov a ostatným zúčastneným odborníkom pri riešení výchovno-vzdelávacích problémov. |  |
| Poznám základné princípy komunikácie a spolupráce so zákonným zástupcom dieťaťa/žiaka. |  | Realizujem individuálne a skupinové poradenstvo (besedy...) a konzultácie so zákonným zástupcom. |  | Poznám a navrhujem aj iné možnosti spolupráce s inými odborníkmi a inštitúciami v oblasti poradenstva, intervencie. |  |
| V rámci konzultácie so zákonným zástupcom dokážem reagovať na jeho otázky, ktoré súvisia špecifickými potrebami dieťaťa/žiaka. |  | Usmerňujem a pomáham zákonnému zástupcovi pri riešení výchovno-vzdelávacích problémov dieťaťa/žiaka. |  | Navrhujem zákonnému zástupcovi vhodné prístupy v rámci domácej prípravy a realizácie stimulačných a korekčných cvičení. |  |
| **Vyhodnotenie**  **základnej úrovne** | **/3** | **Vyhodnotenie**  **rozšírenej úrovne** | **/3** | **Vyhodnotenie**  **pokročilej úrovne** | **/3** |
| NÁVRHY A PODNETY | | | | | |
| **Návrhy na zlepšenie** | Požiadajte kolegu (člena ŠPT) o konzultáciu so zákonným zástupcom o možnosti zúčastniť sa jeho konzultácie so zákonným zástupcom. | | Zdieľajte so svojimi kolegami (členmi ŠPT) svoje skúsenosti z  konzultácie so zákonným zástupcom. | | Po skončení stretnutia so ZZ uskutočnite reflexiu s členmi ŠPT a konzultujte postrehy a reakcie ZZ, ktoré vás môžu viesť k skvalitneniu vašej ďalšej odbornej činnosti. | |

**Indikátory v zmysle dôkazov:** zápisnice z konzultácií so ZZ.